Islamilaiset 800-luvun lähteet antavat tapahtumista yksityiskohtaisemman kuvauksen, mutta nämä lähteet eivät edusta historiankirjoitusta vaan tarinaperinnettä. Sen mukaan profeetta Muhammed ja hänen seuraajansa olivat Arabian niemimaalta käsin hyökkäyssodassa vallanneet arabivaltakunnalle kuuluneet alueet. Kerrottiin, että oikeaanjohdettu kalifi Umar ibn al-Khattab oli vallannut Syyrian ja Palestiinan vuonna 638 sen jälkeen, kun Bysantin sotajoukko oli lyöty Jarmukin taistelussa 20. elokuuta 638. Aikalaislähteet eivät kuitenkaan tunne taistelua tai kalifia, eikä Jarmukin taistelusta ole liioin löytynyt arkeologisia jälkiä.